Amnioskopija

Amnioskopija (amnio ir  – 'žiūriu, stebiu') – vaisiaus būklės tyrimo metodas, pasitelkiamas vaisiaus vandenų ir dangalų apžiūrai.

Procedūrai naudojamas specialus instrumentas amnioskopas, kurio komponentai – kūgiškas metalinis vamzdelis ir šviesos šaltinis. Šis instrumentas per makštį ir gimdos kaklelio kanalą įstumiamas iki 
vaisiaus vandenų pūslės. 

Kai nėštumo eiga sklandi, vaisiaus vandenų spalva būna balsva. Esant vaisiaus patologijai, jų spalva kinta, kaip antai prasidėjus hipoksijai, vaisius pasituština mekonijumi ir jo vandenys pažaliuoja, kai vaisius pernešiotas, vandenų nedaug, jie tiršti. 

1962 m. amnioskopiją pradėjo taikyti E. Salingas (Vakarų Vokietija).

Viena iš amnioskopijos problemų yra ta, kad net 57 % tyrimų rezultatai būna klaidingai neigiami. Net esant sunkiai metabolinei acidozei klaidingai neigiamų rezultatų būna 32 %.H. Schneider, P. Husslein, K. T. M. Schneider: Die Geburtshilfe. 3. Auflage. Springer Verlag, 2006, ISBN 3-540-33896-9, S. 641. Taip pat esama rizikos, kad tyrimas gali išprovokuoti priešlaikinį gimdymą arba dangalų plyšimą.Kay Goerke, Ulrike Bazlen: Gynäkologie und Geburtshilfe. Elsevier, Urban & Fischer Verlag, 2005, ISBN 3-437-48140-1, S. 166. Nuo XX a. dešimtojo dešimtmečio vidurio amnioskopiją vis dažniau keičia širdies ritmo stebėsena elektroniniais prietaisais (kardiotokografija) ir tyrimai ultragarsu.Amnioskopie. Geburtshilflich-Gynäkologischen Sammlung der Universität Greifswald.M. W. Beckmann: Therapiehandbuch Gynäkologie und Geburtshilfe. Springer Verlag, 2007, ISBN 978-3-540-30097-7, S. 34.

 Šaltiniai 

Kategorija:Medicina